
Мога ли сама да изготвя завещание?
==================================

 

На практика всеки може да си направи завещание, но все пак има малки изисквания, които следва да се спазват. Когато се прави саморъчно завещание, то следва да бъде в ръкопис, а не написано на пишеща машина или компютър. Освен това, за да е действително моето завещание на него трябва да бъде поставена датата, на която е съсавено. Друго изискавне е подписът Ви да бъде поставен в края на документа. Препоръчваме Ви и да изпишете собственоръчно и името си под текста, но и само подписът е достатъчен. Няма пречка завещанието да бъде на друг език. Ако Ви се наложи да поправяте нещо в текста, то тези поправки следва да бъдат датирани и подписани отстрани.


